Boer Genocide: 07-Jul-2011
Afrikaner elite: verskans agter duur sekuriteitsmure…
Wat wil die Nederlands-SA joernaliste-egpaar Ingrid en Leopold Scholtz eintlik bereik met hul anti-Afrikaner-selfbeskikkings propaganda in die Naspers nuusmedia?
Cor Ehlers skryf in reaksie op ‘n artikel deur Ingrid Scholtz op Solidariteit: -
“In Wes-Europa word persone soos (die Nederlands-SA joernalistepaar) Ingrid en Leopoldt Scholtz, wat gereëld vanuit Nederland anti-Afrikaner-selfbeskikkingsrubrieke in Beeld en die Burger skryf, gesien as deel van 'n elite-groepie liberaliste wat in beheer van die hoofstroom-nuusmedia is en wat tot relatief onlangs ook in beheer was van verskeie Wes-Europese lande se regerings.
Sterk winde van politieke veranderinge oor hele Wes Europa
“Die sterk winde van politieke veranderinge wat egter oor die hele Wes-Europa waai getuig daarvan dat hierdie elite-groepie se dae getel is in daardie lande. Die assosiasie (via Afrinetwerk.be )wat daar tussen Flip Buys van Solidariteit, die Scholtze, F.W. de Klerk en hul meelopers bestaan is niks anders as 'n soortgelyke elite-groepie liberales in Afrikanergeledere wat vir die meerderheid Afrikaners wil voorskryf wat vir hulle goed is en wat nie,’ skryf Ehlers….
Multikul liederlik misluk in Europa:
Net soos wat die multikulturele eksperimente in Wes-Europese lande liederlik misluk het, bevind Afrikaners hulle as klein minderheidsvolk in 'n multikulturele hutspot wat deur onbevoegde en dikwels onbeskaafde Afrikane regeer word. Net soos wat Merkel van Duitsland, Sarkozy van Frankryk, Wilders van Nederland en Cameron van Brittanje reeds in die openbaar erken het dat hul lande se multikulturele eksperimente gefaal het, net so sal Afrikaners hulleself losmaak van die haglike multikulturele hutspot waarin De Klerk en sy meelopers ons gedompel het. Geen propaganda van die Scholtzes sal hierdie proses keer nie.
Net soos wat die Vlaminge gatvol is vir die feit dat hulle die Walloniërs moet subsidieer, net so is Afrikaners gatvol daarvoor om die miljoene Afrikane in Suid-Afrika te subsidieer.
Dit terwyl Afrikanerboere op grootskaal aangeval en uitgemoor word tot die mate dat dr. Gregory Stanton van Genocide Watch hierdie vlak van volksmoord so pas opgeskuif het na vlak 6 van 8 moontlike vlakke. Intussen is alle Afrikaners daagliks blootgestel aan die ergste vorms van misdaad denkbaar en word hul kultuur in omvang en intensiteit afgetakel soos wat niemand ooit in hierdie land sou kon droom nie.
Afrikaners se reg op eksterne selfbeskikking is onvervreembaar
Afrikaners se reg op eksterne selfbeskikking is onvervreembaar en dra veel groter gewig as enige van die stellings wat Ingrid of haar man ooit uit hul duim kan suig en waarmee hulle Afrikaners se vryheidstrewe probeer onderdruk.
Selfbeskikking word erken as ‘n norm vir internasionale reg binne die konteks van dekolonisasie in die Internasionale Geregshof se uitspraak in die Wes-Sahara-saak (1975 ICJ Reports 12, 31-3), dit is bevestig buite die konteks van dekolonisasie deur die International Covenant on Civil and Political Rights (artikel 1 (1)) en dit word erken as ‘n wetlike reg deur die meeste regsouteurs. In die Oos-Timorsaak het die Internasionale Geregshof in 1995 aanvaar dat selfbeskikking spesiale status geniet as ‘one of the essential principles of contemporary international law’ en dat dit ‘n erga omnes-karakter geniet (128 ICJ reports 90 at 102). Erga omnes-regte plaas ‘n verpligting op alle state, dus ook op die RSA-eenheidstaat.
Artikel 1(1) van die International Covenant on Civil and Political Rights gee die volgende breë definisie vir selfbeskikking:
Volgens Stavenhagen (1996:2), soos aangehaal in Xanthaki (2005:21), word selfbeskikking in die konteks van basiese menseregte gesien as sowel ’n algemene regsbeginsel as ‘n basiese mensereg:
Self-determination is an ideé force of powerful magnitude, a philisophical stance, a moral value, a social movement, a potent ideology, that also may be expressed, in one of its many guises, as a legal right in international law.
Die uti possidetis regsreël wat afskeiding van 'n minderheidsvolk beperk het tot koloniale grense is lankal uitgedien: die Internasionale Geregshof het dit by implikasie bewys in hul opinie-uitspraak oor Kosovo in 2010.
Afrikaners beset en besit miljoene hektare aaneenlopende grondgebied waarvan die begrensing gevolglik sodanig kan geskied dat Afrikaners by verre die meerderheid in die gebied sal vorm.
Liberale Afrikaner elite verskans hulself in weelde, agter duur sekuriteitsmure: terwyl die arm Afrikaners in plakkerskampies krepeer…
Dit het lankal tyd geword dat hierdie liberale elite onder Afrikaners, wat hulself binne SA verskans in weelde en agter die duurste sekuriteitsmure en sekuriteitstegnologie, of wat soos die Scholtze in Nederland/België tussen beskaafde mense woon, ontbloot word vir wie en wat hulle werklik is.
Hierteenoor staan reeds meer as 600,000 verarmde en werklose Afrikaners wat in haglike omstandighede woon en waarvan die toename in getalle geruime tyd reeds 'n sneeubaleffek vertoon;
so ook 'n paar duisend Afrikaner-plaaseienaars wat nog oorbly (uit die oorspronklike 85,000!) om die voedselmandjie van die hele RSA vol te hou en wat op georkestreerde wyse die land uitgedryf of uitgemoor word.
Die De Klerks en Scholtze het geen daadwerklike motiewe om Afrikaners se kulturele en fisiese voortbestaan in Afrika te waarborg nie, daarom dat ons besig is om self iets te doen omtrent ons eie lot.
Labels: Cor Ehlers, Ingrid Leopold Scholtz, Liberale afrikaners verskans hulle agter duur sekuriteit, selfbeskikking Afrikaners
Afrikaner elite: verskans agter duur sekuriteitsmu...